b"\n_START_ARTICLE_\nCE \xc5\xbeenklinimas\n_START_PARAGRAPH_\nCE \xc5\xbeenklinimas, anks\xc4\x8diau EC \xc5\xbeenklinimas\xc2\xa0\xe2\x80\x93 privalomas atitikties \xc5\xbeenklinimas tam tikriems gaminiams, kuriais prekiaujama Europos ekonomin\xc4\x97je erdv\xc4\x97je (EEE) nuo 1985\xc2\xa0m. CE \xc5\xbeenklas taip pat dedamas ant gamini\xc5\xb3, kuriais prekiaujama u\xc5\xbe EEE rib\xc5\xb3, nors jie buvo pagaminti EEE teritorijoje ir pirmiausiai buvo skirti prekybai EEE viduje. Tai daro CE \xc5\xbeenkl\xc4\x85 atpa\xc5\xbe\xc4\xafstamu visame pasaulyje, net \xc5\xbemon\xc4\x97ms, kurie n\xc4\x97ra susipa\xc5\xbein\xc4\x99 su Europos ekonomine erdve._NEWLINE_\xc5\xbdenkl\xc4\x85 sudaro CE logotipas ir, jei taikoma, notifikuotosios \xc4\xafstaigos, dalyvavusios atitikties \xc4\xafvertinimo proced\xc5\xabroje, keturi\xc5\xb3 skaitmen\xc5\xb3 identifikacinis numeris. CE \xc5\xbeenklinimas yra gamintojo parei\xc5\xa1kimas, kad produktas atitinka taikomus Europos Komisijos direktyv\xc5\xb3 reikalavimus. Raid\xc4\x97s \xe2\x80\x9eCE\xe2\x80\x9c yra pranc\xc5\xabz\xc5\xb3 kalbos fraz\xc4\x97s Conformit\xc3\xa9 Europ\xc3\xa9ene (liet. Europos patvirtinimas) santrumpa. Dabar s\xc4\x85voka CE \xc5\xbeenklinimas naudojama visuose oficialiuose Europos S\xc4\x85jungos dokumentuose. CE \xc5\xbeenklas yra laisvos prekybos Europos ekonomin\xc4\x97je erdv\xc4\x97je (vidaus rinka) simbolis.\n_START_SECTION_\nNetinkamas panaudojimas\n_START_PARAGRAPH_\nEuropos Komisijai \xc5\xbeinoma, kad CE \xc5\xbeenklas, kaip ir bet kuris kitas \xc5\xbeenklas yra naudojamas neteisingai. CE \xc5\xbeenklu kartais pa\xc5\xbeymimi produktai, kurie neatitinka reikalavim\xc5\xb3 ir s\xc4\x85lyg\xc5\xb3 d\xc4\x97l \xc5\xbeenklinimo \xc5\xa1iuo \xc5\xbeenklu, arba produktai, kuri\xc5\xb3 \xc5\xbeenklinti \xc5\xa1iuo \xc5\xbeenklu n\xc4\x97ra reikalaujama.\n_START_SECTION_\nChina Export\n_START_PARAGRAPH_\nLabai pana\xc5\xa1us CE \xc5\xbeenklinimas naudojamas gaminiams, eksportuojamiems i\xc5\xa1 Kinijos, mat kai kurie Kinijos gamintojai juo \xc5\xbeenklina savo produktus. Ta\xc4\x8diau Europos Komisija teigia, jog tai yra klaidinga. \xc5\xa0is klausimas buvo i\xc5\xa1keltas Europos Parlamente 2008\xc2\xa0m. Komisija atsak\xc4\x97, jog ne\xc5\xbeinojo, apie bet kok\xc4\xaf China Export ('Kinijos eskportas') \xc5\xbeenklinimo egzistavim\xc4\x85 ir tai, kad j\xc5\xb3 nuomone, neteisingai taikomas CE \xc5\xbeenklinimas produktams buvo nesusij\xc4\x99s su neteisingu simbolio vaizdavimu, nors buvo taikomi abu metodai. EK inicijavo proced\xc5\xabr\xc4\x85, kuria siekta u\xc5\xberegistruoti CE \xc5\xbeenklinim\xc4\x85 kaip Bendrijos kolektyvin\xc4\xaf prekin\xc4\xaf \xc5\xbeenkl\xc4\x85, taip pat tartasi su Kinijos vald\xc5\xbeios institucijomis, siekiant u\xc5\xbetikrinti, kad Kinijos eksporto gaminiai atitikt\xc5\xb3 Europos teis\xc4\x97s aktus."